|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | |  | | |  |  | | --- | --- | |  | | | **Съвет по международни счетоводни стандарти**  **Периодичен преглед** | IASB Logo | | **Юни 2017 г.** | | |  | | | |  |  |  |  |  | | --- | --- | --- | --- | --- | | |  |  | | --- | --- | | Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета по международни счетоводни стандарти относно стандарти, изменения и разяснения се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS ® Foundation) и Комитета по разясненията на МСФО.   На 21 юни 2017 г., сряда, и 22 юни 2017 г., четвъртък, Съветът проведе публични заседания в офисите на Фондация МСФО в Лондон, Великобритания.  Обсъжданите теми включваха:   * [**Концептуална рамка**](#1) * [**Счетоводни политики и счетоводни приблизителни оценки (предложени изменения в МСС 8)**](#2) * [**Основни финансови отчети**](#3) * [**Дейности**](#4) **с регулирани цени** * [**Въпроси, свързани с прилагането на МСФО**](#5) * [**Характеристики на предсрочно погасяване с отрицателно компенсиране (предложени изменения в МСФО 9)**](#6) * [**Динамично управление на риска (образователна сесия)**](#7) * [**Дефиниция на бизнес**](#8) | 1 | | **Концептуална рамка (Документ по програмата 10)**  Съветът обсъди проект на описание в Концептуалната рамка на границите на отчитащо се предприятие, което не е юридическо лице. Описанието е разработено в отговор на взетото по време на заседанието на Съвета през септември 2016 г. в порядък на работна хипотеза решение.  Съветът е удовлетворен от насоката на разработване на проекта, но реши допълнително да акцентира върху това, че информационните нужди на потребителите на финансовите отчети играят важна роля при установяване на границите на отчитащо се предприятие, което не е юридическо лице.    **Счетоводни политики и счетоводни приблизителни оценки (Документ по програмата 26)**  Съветът обсъди въпрос, който възникна при изготвянето на проект за обсъждане във връзка с измененията в МСС 8 *Счетоводни политики, промени в счетоводните приблизителни оценки и грешки*(ПО). Съветът реши да включи в Проекта за обсъждане предложение за заличаване на „Пример 3 от Насоките за приложение –Прилагане за бъдещи периоди на промяна в счетоводната политика, когато ретроспективното прилагане не е практически приложимо” в *Насоките за прилагане на МСС 8*.  Всичките тринадесет членове на Съвета изразиха съгласие с тази препоръка.  **Следващи етапи**  Съветът очаква да публикува Проекта за обсъждане през третото тримесечие на 2017 г.    **Основни финансови отчети (Документ по програмата 21)**  На 21 юни 2017 г. Съветът проведе заседание, за да обсъди проекта относно основните финансови отчети. Съветът продължи с обсъжданията след заседанието на Съвета от март 2017 година във връзка с въвеждането на два междинни сбора в отчета или отчетите за финансовите резултати от дейността – печалба преди финансови приходи и разходи и данъци (EBIT) и измерител на резултатите от дейността на ръководството.  На това заседание не бяха взети никакви решения.  **Следващи етапи**  Екипът ще разгледа получените от Съвета в качеството на обратна информация становища и на бъдещо заседание ще представи преработените предложения.    **Дейности с регулирани цени (Документ по програмата 9)**  На 21 юни 2017 г. Съветът проведе заседание, за да разгледа примери, които демонстрират функционирането на евентуален счетоводен модел по отношение на дейности, обект на регулиране с определяне на цените/тарифите. Моделът признава активи и пасиви, които отразяват права и задължения, възникващи в резултат на механизъм за коригиране на цените в регулаторно споразумение.  Регулирането с определяне на цените/тарифите установява базата за определяне на регулираната цена, която предприятието може да начисли на своите клиенти за конкретни стоки или услуги. Тази база включва механизъм за коригиране на цените, който дава на предприятието право да увеличи регулираната цена в бъдещ период или задължение да намали тази цена, за да:   1. Коригира отклонения в приблизителните оценки в минали периоди; или 2. Сторнира временни разлики, който са възникнали преди края на текущия период. Такива разлики могат да възникнат, когато регулираната цена в един период включва суми, отнасящи се до конкретно посочени дейности, които предприятието осъществява в друг период.   Съветът бе запознат и с Документ по програмата 9A, обобщение на проведените до момента дискусии, единствено с цел информация.  ***Примери за коригиране на цената/тарифата* (Документ по програмата 9Б)**  Съветът обсъди пет примера, които демонстрират често срещани видове корекции на регулирани цени/тарифи. Всеки пример показва как моделът би признал регулаторен актив или регулаторен пасив, заедно със съответната корекция на регулираната цена, признавана в печалбата или загубата. По отношение на всеки един пример, Съветът разгледа заключенията на екипа относно:   1. Момента и размера на възникващата корекция; и 2. Модела и времето на сторниране на корекцията.   Единадесет от членовете на Съвета изразиха съгласие със заключенията на екипа относно примерите, а един – несъгласие. Един от членовете отсъстваше.  **Следващи етапи**  Съветът планира да обсъди допълнителни аспекти на модела по време на заседанието си през юли.    **Въпроси, свързани с прилагането на МСФО (Документ по програмата 12)**  На 22 юни 2017 г. Съветът проведе заседание, за да обсъди проекти за въвеждане и поддържане на стандарти.  ***Изменение на МСС 28—Дългосрочни дялове в асоциирани и съвместни предприятия* (Документ по програмата 12A)**  Съветът продължи с обсъждане на предложените изменения в МСС 28 *Инвестиции в асоциирани и съвместни предприятия*. По-конкретно, Съветът обсъди изискванията при преминаване към стандарта за предприятия, прилагащи го за първи път и стъпките от регламентираната процедура. Съветът реши в порядък на работна хипотеза да не предоставя на предприятията, прилагащи стандарта за първи път други изисквания за преход, освен тези, които вече са включени в МСФО 1 *Прилагане за първи път на Международните стандарти за финансово отчитане*.  Дванадесет от тринадесетте членове на Съвета изразиха съгласие с това решение, а един член отсъстваше.  Дванадесет от тринадесетте членове на Съвета изразиха съгласие, че Съветът е изпълнил необходимите стъпки от регламентираната процедура във връзка с проекта и дадоха указания на екипа да пристъпи към процедурата по гласуване във връзка с издаване на измененията в МСС 28. Един от членовете отсъстваше.  Един от членовете на Съвета даде индикации за намерението си да изрази несъгласие с издаването на измененията в МСС 28.  ***Следващи етапи***  Съветът очаква да издаде измененията в МСС 28 през септември 2017 г.  **МСС 8 *Счетоводни политики, промени в счетоводните приблизителни оценки и грешки* — *Промени в счетоводна политика, произтичащи от решения във връзка с програмата (Документ по програмата 12Б)***  Съветът обсъди дали и ако да, как, да адресира предизвикателствата, възникващи в резултат на изискванията в МСС 8 за доброволни промени в счетоводни политики—в частност, промени в счетоводни политики, произтичащи от решения във връзка с програмата, публикувани от Комитета по разясненията на МСФО. По-специално, Съветът разгледа въпроса дали следва да предостави допълнителни изключения в МСС 8 във връзка с ретроспективното прилагане на доброволни промени в счетоводни политики, или по отношение на всички доброволни промени в счетоводни политики, или само по отношение на тези промени, които произтичат от решения във връзка с програмата.  Съветът реши в порядък на работна хипотеза да измени МСС 8, за да понижи прага за практическа неприложимост относно ретроспективното прилагане на доброволни промени в счетоводни политики, които възникват в резултат на решения във връзка с програмата. Предложеният праг ще включва преценка на ползите и разходите от ретроспективното прилагане на промяната.  Осем от тринадесетте членове на Съвета изразиха съгласие с това решение, а трима – несъгласие. Един от членовете се въздържа, а един отсъстваше.  Съветът реши също така в порядък на работна хипотеза да не адресира въпроса дали промяна, произтичаща от решение във връзка с програмата е коригиране на грешка или доброволна промяна в счетоводна политика. Единадесет от тринадесетте членове на Съвета изразиха съгласие с това решение, а един – несъгласие; един член отсъстваше.  **Следващи етапи**  По време на бъдещо свое заседание Съветът ще обсъди предложения нов праг.    **Характеристики на предсрочно погасяване с отрицателно компенсиране (предложени изменения в МСФО 9) (Документ по програмата 3)**  На 22 юни 2017 г. Съветът проведе заседание, за да разгледа обратна информация от писмата с коментари във връзка с Проекта за обсъждане *Характеристики на предсрочно погасяване с отрицателно компенсиране*(предложение за изменение на МСФО 9).  Съветът разгледа и въпроси, които трябва да бъдат дебатирани по време на повторните обсъждания на предложените изменения в МСФО 9.  От Съвета не бе поискано да взема каквито и да е решения.  **Следващи етапи**  Повторните обсъждания от страна на Съвета ще се проведат по време на заседанието през юли.    **Динамично управление на риска (образователна сесия) (Документ по програмата 4)**  На 22 юни 2017 г. Съветът проведе заседание, за да се запознае с презентация, посветена на изследователския проект във връзка с динамичното управление на риска. Образователната презентация съдържаше информация относно:   1. Как зрелостта на продукта, растежът на продукта и изминаването на времето биха могли да окажат влияние върху оценката на риска; 2. Какви мерки се предприямат в отговор на тези събития и ефекта от тези мерки; и 3. Значението на специфичността при оценяване на риска на базата на заявена цел.   От Съвета не бе поискано да взема каквито и да е решения.  **Следващи етапи**  Съветът ще продължи с разискванията.    **Дефиниция на бизнес (Документ по програмата 13)**  На 22 юни 2017 г. Съветът проведе заседание, за да поднови обсъжданията относно коментарите, получени във връзка с Проекта за обсъждане *Дефиниция на бизнес и счетоводно отчитане на преди това държани дялове* (Проектът за обсъждане).  Съветът реши в порядък на работна хипотеза да:   1. Поясни, че за да бъде счетен за бизнес, придобит набор от дейности и активи трябва да включва като минимум входящи ресурси и съществен процес, които взети заедно се изисква да допринасят значително за способността да се създава продукция. 2. Препотвърди предложението за отстраняване на следния текст от параграф Б8 на МСФО 3 *Бизнес комбинации*: „Не е необходимо обаче бизнесът да включва всички входящи ресурси и процеси, които продавачът е използвал при осъществяването на този бизнес, ако пазарните участници са в състояние да придобият бизнеса и да продължат да произвеждат продукция, като например, интегрират бизнеса със собствените си входящи ресурси и процеси”. 3. Препотвърди предложението за изменение на дефиницията на „продукция” чрез отстраняване на позоваването на способността за намаляване на разходите и поясняване, че „други приходи” означава друг доход, произтичащ от договори, които попадат в рамите на обичайната дейност на предприятието, но са извън обхвата на МСФО 15 *Приходи от договори с клиенти*. 4. Поясни, че ако придобит набор от активи е генерирал приходи преди придобиването, но е интегриран от придобиващия и вече не генерира приходи след придобиването, то за този набор от активи се счита, че създава продукция. 5. Потвърди насоките, предложени в Проекта за обсъждане за оценяване дали е придобит съществен процес, включително насоките относно придобити споразумения за аутсорсинг, и да посочи в насоките относно съществените процеси, че затруднения при замяната на придобита работна сила може да са индикация, че тази работна сила извършва съществен процес. 6. Препотвърди предложението за добавяне на примери за илюстрация, които да помогнат за определяне на това какво се счита за бизнес. Съветът реши също така в порядък на работна хипотеза:    1. Да проучи възможността да илюстрира в пример как биха могли да бъдат прилагани насоките относно споразуменията за аутсорсинг; и    2. Да поясни моделите на илюстративните примери, като отдели предположенията във всеки един пример от заключенията. 7. Препотвърди предложението, че от предприятието няма да се изисква да прилага предложените изменения по отношение на сделки и операции, които възникват преди датата на влизане в сила на измененията.   Дванадесет от тринадесетте членове на Съвета изразиха съгласие с тези решения, като един от членовете отсъстваше.  В допълнение, Съветът реши също така в порядък на работна хипотеза да приведе в съответствие дефиницията на бизнес в Приложение A на МСФО 3 с преработената дефиниция на продукция в параграф Б7(в) от МСФО 3.  Девет от тринадесетте членове на Съвета изразиха съгласие, трима – несъгласие, а един член отсъстваше.  Съветът реши също така в порядък на работна хипотеза:   1. Да отстрани от параграф Б12 на МСФО 3 твърдението, че набор от активи и дейности, в които присъства репутация, се предполага, че представлява бизнес; и 2. Да не включва предложеното в Проекта за обсъждане твърдение, че присъствието на по-голям от незначителен размер на репутация може да е индикатор, че придобитият процес е съществен.   Десет от тринадесетте членове на Съвета изразиха съгласие, двама – несъгласие, а един член отсъстваше.  **Следващи етапи**  Съветът ще обсъди на бъдещо свое заседание съпоставка между Актуализация на счетоводни стандарти на Съвета по финансово-счетоводни стандарти на САЩ (FASB) 2017–01 *Поясняване дефиницията на бизнес* и проекта на изменения в МСФО 3. На това заседание Съветът ще получи искане от страна на екипа за разрешение да се пристъпи към изготвяне на проекта на окончателните изменения.    **Работна програма—прогнозни цели към 23 юни 2017 г.**  Работната програма, отразяваща решенията, взети на това заседание е актуализирана на уебсайта на Съвета по международни счетоводни стандарти (IASB) на 23 юни 2017 г. [**Вижте я тук**](http://www.ifrs.org/projects/work-plan/). | | | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © IFRS Foundation ISSN 1474-2675  Авторски права© Фондация МСФО  ISSN 1474-2675 |